## Kolektivni ugovor za plaće i materijalna prava službenika i namještenika u osnovnom školstvu i visokom obrazovanju i znanosti

### NN 183/2003 (19.11.2003.), Kolektivni ugovor za plaće i materijalna prava službenika i namještenika u osnovnom školstvu i visokom obrazovanju i znanosti

# KOLEKTIVNI UGOVORI

2692

Na teme­lju
odredbe članka 3. stavak 1. Zakona o plaćama u javnim službama (»Narodne
novine« broj 27/01.), Vlada Repub­like Hrvatske, zastupana po dr. sc. Goranu
Graniću, potpredsjedniku Vlade Republike Hrvatske i sindikati potpisnici, 17.
listopada 2003. godine sklopili su

## KOLEKTIVNI UGOVOR

### ZA PLAĆE I MATERIJALNA PRAVA SLUŽBENIKA I NAMJEŠTENIKA U OSNOVNOM ŠKOLSTVU I VISOKOM OBRAZOVANJU I ZNANOSTI

Članak
1.

1.
Vlada Republike Hrvatske i sindikati potpisnici suglasni su da osnovica za izračun
plaće za zaposlene u javnim službama poraste u postotku koji je za jedan
indeksni poen ma­nji od rasta bruto domaće­g proizvoda u 2003. godini.

2.
Vlada Republike Hrvatske i sindikati potpisnici suglasni su da osnovica na plaću
u 2004. godini iznosi 4.414,42 kuna, osim u slučaju korekcije osnovice prema
stavku 4. i 5. ovoga članka.

3. Uočavajući
promjene u odnosima plaća između javnih službi i plaća u gospodarstvu,
sindikati potpisnici i Vlada Repub­like Hrvatske obvezuju se raspraviti uočene
promjene plaća u jav­nim službama, zajedničke metodologije praće­nja plaća, te
zapo­četi pre­govore o usklađe­nju osnovice za plaće u javnim službama s kreta­njem
plaća u drugim sektorima, sukladno odredbama član­ka 86. Teme­ljnog kolektivnog
ugovora za javne službenike i namještenike.

4. Moguća korekcija osnovice za plaće primje­njivat će
se od 1. srp­nja 2004. godine prema ugovorenoj dinamici usklađiva­nja.

5. Strane ugovora obvezuju se u siječ­nju 2004.
godine zapo­četi pre­govore o usklađiva­nju iz stavka 2. ovoga članka koji
moraju završiti u primjerenom vremenu s obzirom na usvaja­nje Državnog proračuna
za 2004. godinu, a

• uk­ljučit će načelna metodološka pitanja, kao što
su izbor kate­gorija za usporedbe, ci­ljevi politike plaća, vremensko razdob­lje
za usporedbu prošlih odnosa, kreta­nje plaća u vezi s kreta­njem bruto domaće­g
proizvoda i stope nezaposlenosti i slično, te će

• formirati zajedničko stalno Povjerenstvo za praće­nje
kreta­nja plaća i ­njihovo usklađiva­nje u javnim službama.

Članak 2.

Vlada
Republike Hrvatske i sindikati potpisnici suglasni su da ukupno traja­nje godiš­nje­g
odmora u 2004. godini ne može iznositi više od 30 radnih dana.

Članak
3.

Vlada
Republike Hrvatske i sindikati potpisnici suglasni su da se službeniku i namješteniku
isplati godiš­nja nagrada za godiš­nji odmor (re­gres) u 2004. godini, u iznosu
od 1.000,00 kuna.

Članak
4.

Vlada
Republike Hrvatske i sindikalni potpisnici suglasni su da visina dnevnice
iznosi 170,00 kuna od 1. siječ­nja 2004. godine.

Članak
5.

Vlada
Republike Hrvatske i sindikati potpisnici suglasni su da naknada za odvojeni život
iznosi 1.000,00 kuna od 1. siječ­nja 2004. godine.

Članak
6.

Vlada Republike Hrvatske i sindikati potpisnici
suglasni su da osnovica za isplatu jubilarnih nagrada u 2004. godini iznosi
1.800,00 kuna.

Članak 7.

Vlada Republike Hrvatske i sindikati potpisnici
suglasni su da se svakom djetetu službenika i namještenika do 15 godina
starosti, u prigodi Dana sv. Nikole u 2003. godini, isplati dar za djecu u
iznosu od 400,00 kuna.

Članak 8.

Vlada Republike Hrvatske i sindikati potpisnici
suglasni su da se službeniku i namješteniku isplati godiš­nja nagrada za božićne
blagdane (božićnica) u 2003. godini u iznosu od 1.000,00 kuna.

Članak 9.

Vlada Republike Hrvatske i sindikati potpisnici
suglasni su da se iznosi, utvrđeni u člancima 7. i 8. ovog Ugovora isplate do
kraja prosinca 2003. godine.

Članak 10.

1. Ovaj Ugovor sadrži odredbu o doprinosu
solidarnosti, a stupit će na snagu i primje­njivat će se samo ako ga
zaposlenici u području za koje je sklop­ljen prihvate na referendumu sukladno
odredbama iz članka 187.a Zakona o radu.

2. Doprinos solidarnosti iznosi 0,65% neto plaće.

3. Referendum će se provesti najkasnije u prvom
tromjesečju 2004. godine u skladu s odredbama Pravilnika o provođe­nju
referenduma.

4. Nakon donoše­nja Pravilnika o provedbi referenduma
iz članka 187.a Zakona o radu, stranke ugovora posebnim će Sporazumom, koji se
smatra sastavnim dijelom ovog Ugovora, razriješiti sve potrebne elemente za
provedbu referenduma, odrediti termine ­nje­gova provođe­nja, namjenu korište­nja
sredstava, te način plaća­nja kao i sva druga pita­nja.

Članak 11.

1. Ovaj Ugovor važi i primje­njuje se od usvaja­nja
na referendumu pa do 31. prosinca 2004. godine u djelatnostima osnovnog školstva
i visokog obrazova­nja i znanosti.

2. Iznimno od odredbi prethodnog stavka božićnica i
dar za djecu za 2003. godinu isplatit će se u 2003. godini.

Članak 12.

Ovaj Ugovor sači­njen je u četiri
istovjetna primjerka, od kojih svakom potpisniku sindikata pripada po jedan
primjerak, a dva primjerka pripadaju Vladi Republike Hrvatske.

ZA VLADU
REPUBLIKE       ZA SINDIKATE

HRVATSKE                        POTPISNIKE

**dr. sc. Goran
Granić,** v. r.      Sindikat hrvatskih učite­lja

potpredsjednik
Vlade RH         **Dalimir Kuba,** v.
r.

Nezavisni
sindikat znanosti
i visokog obrazova­nja
**prof. dr. Krunoslav Pisk,** v. r.

Kolektivni ugovor, NN 183/2003-2692